На основу члана 61. став 1. тачка 4. Статута Града Новог Сада ("Службени лист Града Новог Сада" број 11/19) Градоначелник Града Новог Сада утврдио је Нацрт одлуке о изменама и допунама Плана генералне регулације Сремске Каменице са окружењем (локалитет на парцелама бр. 197, 198/6, 198/8, 198/10, 198/12 и 198/14 КО Сремска Каменица), а у складу са чланом 50. став 1. Закона о планирању и изградњи, Градска управа за урбанизам и грађевинске послове Града Новог Сада оглашава 
	



ИЗЛАГАЊЕ НА ЈАВНИ УВИД




Нацрт одлуке о изменама и допунама Плана генералне регулације Сремске Каменице са окружењем (локалитет на парцелама бр. 197, 198/6, 198/8, 198/10, 198/12 и 198/14 КО Сремска Каменица) излаже се на Јавни увид у трајању од 30 радних дана,  почев од 25. aвгуста 2026. године до 05. октобра 2026. године.
[bookmark: _GoBack]Јавни увид ће се спровести сваког радног дана у времену од 9.00 - 14.00 часова, у приземљу пословне зграде Јавног предузећа „Урбанизам“ Завод за урбанизам Нови Сад, Булевар цара Лазара 3 и у просторијама Месне заједнице „Сремска Каменица'', Сремска Каменица, Улица Марка Орешковића број 1а. У дигиталном облику материјал се излаже на званичној интернет страници Скупштине Града Новог Сада https://skupstina.novisad.rs/javni-uvid/ и на званичној интернет страници Града Новог Сада  http://www.novisad.rs/lat/gradska-uprava-za-urbanizam-i-gradјevinske-poslove-0.
Задужује се ЈП"Урбанизам" Завод за урбанизам да у просторијама на Булевару цара Лазара 3, за време трајања јавног увида, обезбеди присуство стручног лица.
Заинтересовани могу своје писане примедбе поводом Нацрта доставити Градској управи за урбанизам и грађевинске послове, Улица Школска број 3, у време трајања јавног увида.
Јавна седница Комисије за планове, на којој ће се разматрати приспеле примедбе, одржаће се 22. октобра 2026. године у Плавој сали Скупштине Града Новог Сада, Жарка Зрењанина број 2, са почетком у 9.00 часова.




